
	Argumentai: Demografinė krizė Lietuvoje yra sukelta dviejų pagrindinių veiksnių – mažo gimstamumo ir didelės emigracijos. Abi šios tendencijos kyla iš to paties reiškinio – piliečių nenoro gyventi ir kurti savo ateitį Lietuvoje. Todėl emigracijos problema gali būti veiksmingai sprendžiama tik tuo atveju, jei bus kovojama ir su jos priežastimis, o ne vien šalinamos pasekmės, t.y. susigrąžinami emigrantai.
Valstybės tikslas demografinės krizės akivaizdoje yra sudaryti sąlygas piliečiams norėti gyventi Lietuvoje. Darbas su emigrantais ir jų sugrąžinimas į Lietuvą yra naudingas, tačiau esama demografinė padėtis yra per prasta, kad būtų galima tenkintis vien reemigracija. Nors gimstamumas Lietuvoje po truputį auga, jis yra ženkliai per mažas tam, kad nykstanti Lietuvos visuomenė gebėtų atsikurti. Pagal gimstamumo rodiklį, tenkantį 1 tūkst. gyventojų, esame tarp turinčių prasčiausią rodiklį valstybių: pavyzdžiui, pagal Pasaulio banko reitingą, Lietuva užimta 163 poziciją iš 200, pagal JAV Centrinės žvalgybos agentūros reitingą – 196 poziciją iš 226. 
Demografinė piramidė ir apskaičiuotos jos prognozės, kuriose vyresni žmonės ima sudaryti daugumą, reikalauja kompleksinių priemonių, įskaitant skatinimą susilaukti daugiau vaikų. Neišsikėlus šių tikslų, reemigracijos klausimas lieka iš esmės kosmetinis.

Pasiūlymas: Pakeisti Projekto preambulę ir ją išdėstyti taip:

„Lietuvos Respublikos Seimas,
atsižvelgdamas į tai, kad blogėjanti pavojinga Lietuvos demografinė padėtis, nemažėjanti Lietuvos Respublikos piliečių emigracija bei mažas gimstamumas daro neigiamą poveikį šalies ekonomikai ir socialinės apsaugos sistemai bei kelia grėsmę Lietuvos valstybės ir jos visuomenės tolesnei raidai;
pabrėždamas, kad pagalbinė demografinių iššūkių sprendimo priemonė turi būti lanksti, veiksminga ir į ateitį orientuota migracijos ir gimstamumo politika;
siekdamas, kad Lietuvos Respublikos tarptautinių įsipareigojimų dėl prieglobsčio prašytojų perkėlimo iš kitų Europos Sąjungos valstybių narių ir trečiųjų šalių vykdymas nepažeistų Lietuvos visuomenės sanklodos ir darnos;
atkreipdamas dėmesį į tai, kad migracijos politikos veiksmingumas yra neatsiejamai susijęs su plėtojama integracijos ir gimstamumo politika, n u t a r i a“. 

	Pasiūlymas: Pakeisti Projekto 1 straipsnį ir jį išdėstyti taip:

„Pasiūlyti Lietuvos Respublikos Vyriausybei:
1) iki 2016 m. gruodžio 31 d. 2017 m. liepos 1 d. atlikti valstybės institucijų vykdomą demografijos, ryšių su emigravusiais Lietuvos Respublikos piliečiais palaikymo, migracijos ir integracijos, neišvykimo iš Lietuvos, gimstamumo skatinimo procesų valdymo analizę. ir įĮvertinti galimybes šių ryšių su emigravusiais Lietuvos Respublikos piliečiais palaikymo, migracijos ir integracijos procesų valdymo koordinavimą pavesti vienai valstybės institucijai. Įvertinti galimybes pavesti koordinuoti gimstamumo skatinimo proceso valdymą vienai valstybės institucijai;
2) iki 2016 m. gruodžio 1 d. 2017 m. gegužės 1 d. sudaryti darbo grupę iš mokslininkų, valstybės pareigūnų, specialistų ir socialinių partnerių Lietuvos demografinės, migracijos ir integracijos politikos 2018–2027 metų strategijos projektui ir, Lietuvos piliečių reemigracijos programos projektui ir gimstamumo skatinimo programos projektui parengti;
3) parengtus Lietuvos demografinės, migracijos ir integracijos politikos 2018–2027 metų strategijos projektą ir, Lietuvos piliečių reemigracijos programos projektą ir gimstamumo skatinimo programos projektą iki 2017 m. kovo 1 d. 2018 m. sausio 1 d. pateikti Lietuvos Respublikos Seimui“.

